DA Den Europæiske Unions Tidende C 362/13

Meddelelse fra den franske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om eksklusive tilladelser til efterforskning efter flydende eller gasformige kulbrinter, benævnt »Europa Maritime-tilladelsen« og »Europa Maritime Profond-tilladelsen«)

(EØS-relevant tekst)

2014/C 362/11

Den 12. december 2013 ansøgte selskaberne MAREX EU INC. og SOUTH ATLANTIC PETROLEUM UN SAS, som i Frankrig repræsenteres af advokatfirmaet BONNA-AUZAS, der har hovedsæde på adressen 6, rue Paul Valéry, 75116 Paris, om en eksklusiv tilladelse til i en periode på 5 år at efterforske flydende og gasformige kulbrinter — benævnt »Europa Maritime-tilladelsen«.

Den 28. februar 2014 ansøgte selskabet GEOTECH HONGKONG Ltd, som i Frankrig repræsenteres af YB CONSEIL EURL, der har hovedsæde på adressen 1897, route de Montjoly, RDL Résidence Man CIA — ADC DOM, 97354 Rémire-Montjoly, Cayenne, om en eksklusiv tilladelse til i en periode på 5 år at efterforske flydende og gasformige kulbrinter — benævnt »Europa Maritime Profond-tilladelsen«.

Disse ansøgninger om tilladelse vedrører et område i den eksklusive økonomiske zone tilhørende Europa Island, der befinder sig syd for Mozambique-kanalen og udgør en del af de spredte franske øer, og perimeteren afgrænses af rette linjer mellem følgende toppunkter angivet efter WGS84-koordinatsystemet i grader (seksagesimal), idet nulmeridianen går igennem Greenwich:

Toppunkt Længdegrad Breddegrad A 40°55′00″Ø 19°03′00″S B 41°06′00″Ø 19°08′00″S C Skæringspunktet mellem parallellen 23°08′26″S og de franske og madagaskiske eksklusive økonomiske zoner — fastlægges senere D Skæringspunktet mellem parallellen 23°12′05″S og de franske og mozambiquiske eksklusive økonomiske zoner — fastlægges senere

B til C: grænsen for de franske og madagaskiske eksklusive økonomiske zoner — fastlægges senere.

D til A: grænsen for de franske og mozambiquiske eksklusive økonomiske zoner — fastlægges senere.

Indgivelse af ansøgninger og tildelingskriterier

Ansøgerne, der indgav den oprindelige ansøgning, og konkurrerende ansøgere skal dokumentere, at de overholder de betingelser, som er en forudsætning for at give tilladelsen, og som er fastsat ved artikel 4 og 5 i det ændrede dekret nr. 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende — Journal officiel de la République française af 3. juni 2006).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved det ændrede dekret nr. 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende — Journal officiel de la République française af 3. juni 2006).

De konkurrerende ansøgninger stiles til ministeriet for økologi, bæredygtig udvikling og energi på nedenstående adresse. Der vil blive truffet afgørelse angående den oprindelige ansøgning og de konkurrerende ansøgninger senest to år efter den dato, hvor de franske myndigheder modtog den oprindelige ansøgning, dvs. senest den 18. april 2016.

Betingelser og krav vedrørende udøvelse og ophør af aktiviteten

Ansøgerne henvises til artikel 79 og 79.1 i mineloven »code minier« og dekret nr. 2006-649 af 2. juni 2006 vedrørende minedrift, underjordisk oplagring og tilsynet med miner og underjordisk oplagring (den franske statstidende — Journal officiel de la République française af 3. juni 2006).

Yderligere oplysninger kan fås ved henvendelse til: Ministère de l’écologie, du développement durable et de l’énergie:

Direction générale de l’énergie et du climat — Direction de l’énergie Bureau exploration et production des hydrocarbures Tour Séquoia 1 place Carpeaux 92800 Puteaux FRANKRIG Tlf. +33 140819527

Ovennævnte lovregler findes på Légifrance: http://www.legifrance.gouv.fr

(1) EFT L 164 af 30.6.1994, s. 3.